נבחרת גביע דייוויס של צרפת () זכתה בגביע לאחר שניצחה בגמר 2-3 את נבחרת גביע דייוויס של בלגיה ()
כדורגל.
גביע הקונפדרציות.
נבחרת גרמניה () ניצחה את נבחרת צ'ילה () בגמר בתוצאה 0-1 וזכתה בתואר בפעם הראשונה בתולדותיה בגמר שנערך באצטדיון קרסטובסקי בסנקט פטרבורג. במקום השלישי זכתה נבחרת פורטוגל () שניצחה את נבחרת מקסיקו () בתוצאה 1-2.
גביע אפריקה לאומות.
נבחרת קמרון () ניצחה את נבחרת מצרים () בתוצאה 2-1.
אליפות העולם לקבוצות כדורגל 2017.
ריאל מדריד ( ספרד) מנצחת בגמר את גרמיו ( ברזיל) בתוצאה 0-1 וזוכה בתואר בפעם השלישית בתולדותיה.
ליגת האלופות.
ריאל מדריד ( ספרד) ניצחה בגמר 1-4 את יובנטוס ( איטליה) בגמר שנערך באצטדיון המילניום בקארדיף ב-3 ביוני.
הליגה האירופית.
מנצ'סטר יונייטד ( אנגליה) ניצחה 2-0 את אייאקס אמסטרדם ( הולנד) בגמר שנערך בפרנדס ארנה שבסטוקהולם.
הסופר קאפ האירופי.
מחזיקת ליגת האלופות ריאל מדריד ( ספרד) גברה על מחזיקת הליגה האירופית מנצ'סטר יונייטד ( אנגליה) בתוצאה 2-1. הגמר נערך בסקופיה בירת מקדוניה.
רקופה סודאמריקנה.
מחזיקת גביע ליברטדורס לשנת 2016, אתלטיקו נסיונל (), זוכה בתואר לאחר ניצחון על מחזיקת גביע סודאמריקנה באותה שנה, שפקואנסה (), בתוצאה 5-3 במפגש הכפול.
גביע ליברטדורס.
גרמיו ( ברזיל) זוכה בטורניר בפעם השלישית בתולדותיה, כשהיא מנצחת את לנוס ( ארגנטינה) 1-3 במפגש הכפול.
כדורסל.
יורוליג.
פנרבחצ'ה ( טורקיה) זכתה באליפות אירופה בפעם הראשונה בתולודותיה לאחר ניצחון במשחק הגמר על אולימפיאקוס ( יוון) בתוצאה של 80:64, ב-21 במאי. אפיי יודו נבחר ל-MVP של הפיינל פור.
בשלב חצי הגמר פנרבחצ'ה גברה על ריאל מדריד ( ספרד) 84:75 ואולימפיאקוס גברה על צסק"א מוסקבה ( רוסיה) 78:82.
במשחק על המקום השלישי ניצחה צסק"א מוסקבה את ריאל מדריד בתוצאה 94:70.
יורוקאפ.
אוניקאחה מאלגה ( ספרד) זוכה ביורוקאפ, לאחר שניצחה בגמר את ולנסיה ( ספרד) 1-2 עם סיום סדרת הגמר.
ליגת האלופות בכדורסל.
איברוסטאר טנריפה ( ספרד) זוכה במפעל, לאחר שניצחה בגמר את באנוויט ( טורקיה) בתוצאה 59:63.
יורופקאפ.
נאנטר ( צרפת) זוכה במפעל, לאחר שניצחה בגמר את אלאן שאלון ( צרפת) בסיכום של מפגש כפול.
הליגה האדריאטית.
הכוכב האדום בלגרד ( סרביה) מנצחת 0-3 בסדרת הגמר את צדביטה זאגרב ( קרואטיה) וזוכה בליגה האדריאטית.
כדורסל לפי מדינות.
ארצות הברית.
גולדן סטייט ווריורס זוכה באליפות אחרי ניצחון 1-4 על קליבלנד קאבלירס. קווין דוראנט נבחר לMVP של סדרת הגמר.
ספורט מוטורי.
פורמולה 1.
לואיס המילטון זכה באליפות הנהגים. קבוצתו, מרצדס, זכתה באליפות היצרנים בפעם הרביעית ברציפות.
MotoGP.
מארק מארקס זכה באליפות הרוכבים בפעם השנייה ברציפות. קבוצתו, רפסול הונדה, זכתה באליפות היצרנים.
אליפות העולם בראלי.
סבסטיאן אוז'ייה זכה באליפות בפעם החמישית ברציפות. קבוצתו, M-Sport, זכתה באליפות היצרנים בפעם הראשונה בתולדותיה.
אליפות העולם בראלי-קרוס.
יוהאן כריסטופרסון זכה באליפות בפעם הראשונה בקריירה.
אליפות העולם במרוצי סיבולת.
ברנדון הארטלי, טימו ברנהרד וארל במבר, נהגי קבוצת פורשה זכו באליפות. בסיום העונה פרשה היצרנית מהאליפות בשל המעבר לאליפות הפורמולה אי.
פורמולה אי.
לוקאס דה גראסי זכה באליפות הפורמולה אי.
שחייה.
אליפות העולם ה-17.
מ-30 ביוני עד ל-16 ביולי 2017 בבודפשט שבהונגריה.
אירועים עם ענפי ספורט מרובים.
המכביה העשרים.
נערך משחה ראווה שליחים 4X50 מטר מעורב בין רביעיית שליחים אמריקנית שכללה שלושה אלופים אולימפיים, לני קרייזלברג, אלכס בלווטניק, אנתוני ארווין וג'ייסון ליזאק לבין רביעיית שליחים ישראלית שכללה שחיינים אולימפיים, גיא ברנע, טל שטריקר, ערן גרומי, ויואב ברוק.
קנת' ביאנקי
קנת' אלזיו ביאנקי (באנגלית: Kenneth Alessio Bianchi; נולד ב-22 במאי 1951) הוא חוטף, אנס ורוצח סדרתי אמריקאי, ביצע את רציחות "החונקים מהילסייד" (החונקים ממורד הגבעה) יחד עם בן דודו אנג'לו בואנו בלוס אנג'לס, וכן רצח שתי נשים נוספות באופן עצמאי בוושינגטון די. סי.. בימים אלה מרצה מאסר עולם בבית הכלא של מדינת וושינגטון.
ביאנקי חשוד גם בביצוע רציחות האלף בית, סדרה של שלוש רציחות שאירעו בעיר הולדתו רוצ'סטר, ניו יורק.
ביוגרפיה.
קנת' אלזיו ביאנקי נולד ב-22 במאי 1951 ברוצ'סטר שבניו יורק. אימו הייתה פרוצה אלכוהוליסטית שמסרה אותו לאימוץ בהיותו בן שבועיים. הוא נלקח לאימוץ באוגוסט 1951 על ידי ניקולס ביאנקי ואשתו פרנסיס והיה בנם היחיד, פרנסיס הייתה אחות אמו של אנג'לו בואנו.
ביאנקי היה ילד בעייתי מגיל צעיר, אימו המאמצת תיארה אותו כ"שקרן כפייתי" מהרגע שבו למד לדבר. הוא היה נופל לתרדמת דמוית טרנס בה עיניו היו מתגלגלות לאחור והוא איבד כל קשר לסביבתו הקרובה, רופא שאבחן אותו בגיל חמש קבע כי הוא סובל מהתקפי ניתוק. נוסף על כך, הוא נלקח לבדיקות רפואיות תכופות בשל בריחות שתן מרובות. הרופאים בחנו את איברי מינו פעמים רבות כדי לנסות לאבחן את מקור הבעיה והדבר גרם לו להשפלה גדולה. לביאנקי היו הפרעות התנהגותיות והוא נטה להתקפי זעם; אימו שלחה אותו לאבחון וטיפול אצל פסיכיאטר והוא אובחן כסובל מהתנהגות פסיבית-אגרסיבית בגיל 10. מבחן אינטליגנציה שעבר בגיל 11 קבע כי מנת המשכל שלו עמדה על 116, אך למרות יכולתו השכלית הגבוהה ציוניו היו נמוכים והוא עבר שני בתי ספר יסודיים כי לא הסתדר עם מוריו. אמו כינתה אותו "עצלן" והמורים התלוננו שאינו מתאמץ ואינו משקיע כפי יכולתו.
ניקולס ביאנקי מת באופן פתאומי מדלקת ריאות בשנת 1964, וקנת' הצעיר סירב לבכות או להפגין רגשות אחרים של עצב. בעקבות מותה של בעלה, פרנסיס נהפכה למפרנסת היחידה במשפחה והיא נהגה להשאיר את ביאנקי במשך ימים בבית במקום לשלוחו ללימודים בתיכון. זמן קצר לאחר שסיים את לימודיו התיכוניים, ביאנקי נישא לחברתו בשנת 1971, הנישואים החזיקו מעמד 8 חודשים בלבד. כפי הנראה היא עזבה אותו מבלי להסביר מדוע. הוא נשר מלימודים במכללה לאחר סמסטר אחד בלבד ונדד בין מקומות עבודה פשוטים עד שמצא עבודה בתור מאבטח בחנות תכשיטים. הדבר הקנה לו את האפשרות לגנוב פריטים יקרי ערך ולחלק אותם לחברותיו ולפרוצות שהכיר כדי לקנות את אמונן. בגלל שהרבה לפרוץ ולגנוב הוא היה הרבה בדרכים והחליף כתובות רבות.
בשנת 1977 הגיע ללוס אנג'לס והחל לבלות זמן במחיצת בן-דודו, אנג'לו בואנו, שהרשים אותו בבגדיו היוקרתיים, בתכשיטיו, וביכולתו להרשים, להשיג כל בחורה שרצה ול"העמידה במקומה הראוי". בפרק זמן קצר מאז חברו זה לזה, הם החלו לעסוק כסרסורי זונות, ובסוף שנת 1977 החלו לבצע רציחות. עד לשנת 1979 שבה נעצרו, הם הספיקו לאנוס ולרצוח עשר נשים.
רציחות.
ביאנקי ובואנו סיירו ברחבי לוס אנג'לס במכוניתו של בואנו והשתמשו בתגי משטרה מזויפים כדי להונות נשים שהם שוטרים סמויים. קורבנותיהם היו נשים וילדות בגילאי 12 עד 28 מאזורים שונים במדינה. הם הורו לקורבנותיהם להיכנס למכונית בטענה כי מדובר ברכב משטרתי מסווה, נסעו לביתו של בואנו ושם עינו ואנסו אותן. הקורבנות היו:
צמד הרוצחים נהג להתעלל מינית בנשים לפני שחנק אותן למוות. בנוסף לחניקה הם רצחו את הקורבנות גם בשיטות נוספות כגון זריקה קטלנית, שוק חשמלי והרעלה בפחמן דו-חמצני. בעודו מעורב ברציחות, ביאנקי ניסה להתקבל ליחידת המשטרה של לוס אנג'לס ואף הצטרף לשוטרים ותיקים בניידות בניסיון ללכוד את החונקים מן הגבעה.
לילה אחד, בעודם ניסו לתכנן ולבצע את רציחתם המשותפת ה-11 במספר, ביאנקי גילה לבואנו שהוא הצטרף לשוטרים בניידות המשטרה ושהם תחקרו אותו לגבי מקרי הרצח. בואנו נכנס לטירוף אדיר ואיים להרוג את ביאנקי אם זה האחרון לא יימלט מידית לבלינגהאם וושינגטון. ביאנקי פעל לפי איומו של בואנו במאי 1978.
ב-11 בינואר 1979, בהיותו עובד כשומר, ביאנקי פיתה שתי סטודנטיות לבניין עליו שמר. הנשים היו קארן מנדיק בת ה-22 ודיאן ולדר בת ה-27, שתיהן סטודנטיות באוניברסיטת ווסטרן וושינגטון. הוא דחף את הראשונה לגרם מדרגות שהיה מולו וחנק אותה למוות. את הבחורה השנייה רצח בשיטה דומה. ללא עזרה משותפו הוא הותיר בזירת הרצח רמזים רבים והמשטרה לכדה אותו כבר למחרת הרציחות. רישיון נהיגה מקליפורניה ובדיקת רקע שגרתית קישרו אותו מידית לפרשת רציחות מורד הגבעה.
בעקבות מעצרו, ביאנקי הודה שבשנת 1977 הוא ושותפו בואנו התחזרו לקציני משטרה ו"עצרו" אישה בשם קתרין לור בכוונה לחטוף ולרצוח אותה. הם חזרו בהם מכוונתם לאחר שנודע להם שהיא בתו של השחקן פיטר לורה ושחררו אותה. רק לאחר מעצרו של ביאנקי נודע לקתרין על זהותו האמיתית של "השוטר" שעצר אותה.
העמדה לדין.